Möödunud hooajal Meistrite liiga poolfinaalist vaid värava kaugusele jäänud Sevilla sooritas väravale 27 pealelööki, kuid leedulaste puuriluku Dziaugas Bartkuse suutis üle mängida ainult Argentina koondislane Ever Banega, kirjutab Soccernet.ee.

Kordusmänguks annab minimaalne võit Sevillale siiski kõik ohjad. Nii hästi ei läinud aga Peterburi Zeniitil ja Rotterdami Feyenoordil - Zeniit kaotas 0:4 Minski Dinamole, Feyenoord sama skooriga Slovakkia klubile Trencinile.

Läti-Leedu maavõistluses tõmbas pikema kõrre Marijampole Suduva, alistades Jurmala Spartaksi võõrsil 1:0. Läbi kipub saama HJK ehk soomlaste eurosari, võõrsil jäädi Ljubljana Olimpijale alla 0:3. Flora sõprade duell lõppes Hapoeli ja APOEL-i vahel 2:2 viigiga.

Õhtu vahest suurima šoki korraldas aga väikese Luksemburgi klubi F91 Dudelange - viimati viis aastat tagasi Euroopas edasi saanud meeskond alistas teises eelringis napilt Kosovo klubi Drita, kuid tõmbas nüüd avamängus võõrsil koti pähe koguni Varssavi Legiale.

Valitud tulemused:

Sevilla - Vilniuse Žalgiris 1:0 (1:0)

34. Ever Banega

Minski Dinamo - Peterburi Zenit 4:0 (3:0)

12., 67. Uro Nikolic, 32. Vladimir Hvaštšinski, 41. Nino Galovic

Trencin - Feyenoord 4:0 (3:0)

6., 37., 63. Antonio Mance, 44. Philip Azango

Jurmala Spartaks - Marijampole Suduva 0:1 (0:0)

52. Guilherme

Ljubljana Olimpija - HJK 3:0 (1:0)

38., 58. Issah Abass, 49. pen. Rok Kronaveter

Beer Sheva Hapoel - APOEL 2:2 (1:2)

42. John Ogu, 70. Anthony Nwakaeme - 13. pen. Nuno Morais, 28. Dellatorre

Varssavi Legia - F91 Dudelange 1:2 (1:1)

27. Carlitos Lopez - 24. Clement Couturier, 61. pen. David Turpel